Diari Oficial de la Generalitat Valenciana


Sumari del DOGV 1830, del 21-07-1992 (1992/825508)

RESOLUCIÓ de 6 de juliol, de la Direcció del Servei Valencià de Salut, per la qual estableix el programa d'ajudes a la formació i investigació del Personal dependent de les institucions gestionades pel Servei Valencià de Salut.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1830

Data del DOGV
:   21-07-1992

Secció del DOGV
:   ALTRES DISPOSICIONS

Número del document
:   1992/825508


Data del document
:   06-07-1992

Organisme emissor
:   Conselleria de Sanitat i Consum

Tipus de document
:   Resolució

Resolució de 6 de juliol, de la Direcció del Servei Valencià de Salut, per la qual estableix el programa d'ajudes a la formació i investigació del personal dependent de les institucions gestionades pel Servei Valencià de Salut.  
La Llei General de Sanitat, en el seu article 18, determina que les administracions públiques, a través dels seus serveis de salut, desenvoluparan, entre d'altres, les actuacions destinades a la millora i adequació de les necessitats de formació del personal al servei de la organització sanitària i el foment de la investigació científica en el camp específic dels problemes de salut.  
En el mateix sentit, la Llei del Servei Valencià de Salut estableix, en el seu article 5, com a funcions de l'organisme les del foment de la investigació científica en relació amb els problemes de salut i la formació bàsica continuada del personal al servei de l?organització sanitària en col·laboració amb entitats docents sanitàries.  
Ateses la formació continuada i la investigació com a elements fonamentals per al progrés sanitari, la Direcció del Servei Valencià de Salut va establir un programa d'ajudes a la formació i investigació dels professionals d'aquest organisme, les normes del qual es van plasmar en la Circular 11/89, de 15 de juny, en la Resolució de 30 de maig de 1990, i en la Resolució d'11 de març de 1991.  
Així mateix, l?Ordre de 2 de desembre de 1991, de la Conselleria de Sanitat i Consum, per la qual s'efectuen diverses delegacions d'atribucions en matèria de personal en distints òrgans del Servei Valencià de Salut, estableix en el seu article primer, apartat f), competències del seu director per a la concessió al personal sanitari d'ajudes per a la participació en cursos i seminaris, elaboració de ponències, realització de publicacions i altres activitats científiques.  
D'acord amb allò anteriorment exposat, resolc:  
Article primer  
Aprovar el programa d'ajudes a la formació i investigació del personal dependent de les institucions gestionades pel Servei Valencià de Salut per a l'any 1992.  
Article segon  
L'acceptació o denegació de les ajudes sol·licitades i l?import de les seues quanties es fonamentaran d'acord amb els objectius prioritaris que figuren en la norma segona en relació amb el lloc de treball del sol·licitant i també per la disponibilitat pressupostària.  
El programa d'ajudes a la formació i investigació del personal dependent de les institucions gestionades pel Servei Valencià de Salut es regirà per les següents:  
Normes generals  
Primera  
El programa s'estructura en les següents modalitats:  
1. Bosses de viatge   
2. Ampliació d'estudis  
3. Assistència a actes científics  
Segona  
En totes les modalitats es consideraran prioritàries les activitats relacionades amb les estratègies del Programa de Salut per a Tots, especialment en aquells objectius que suposen el desenvolupament de programes-específics en la Comunitat Valenciana per al pròxim any i que s'indiquen tot seguit:  
- Promoció de la salut dels vells.  
- Promoció de salut i prevenció de malalties en les dones, especialment durant l'embaràs i el climateri.  
- Promoció de salut i prevenció de malalties en hospitals.  
- Lluita contra el càncer.  
- Salut mental.  
- Educació per a la salut.  
- Higiene dels aliments.  
- Salut laboral.  
- Ciutats sanes.  
- Garantia de qualitat en els serveis.  
- Sistemes d'informació.  
- Investigació avaluadora.  
Així mateix, les activitats de formació sol·licitades hauran de mantenir relació directa amb el lloc de treball exercit pel sol·licitant.  
Tercera  
Podrà sol·licitar aquestes ajudes en la forma i amb els requisits i les condicions que, per a cadascuna de les modalitats, es detallen en els corresponents annexos:  
- El personal que ocupa plaça en propietat dependent de les institucions gestionades pel Servei Valencià de Salut i dels integrants de l?estructura administrativa, tant en l?àmbit dels serveis centrals d'aquest organisme com en el de les tres àrees territorials o àrees de salut.  
- Els facultatius que estiguen realitzant la seua especialització professional mitjançant el sistema MIR en centres o unitats degudament acreditats per a la docència, gestionats pel Servei Valencià de Salut.  
Quarta  
Les sol·licituds de cursos d'ampliació d'estudis que no superen una ajuda superior a 75.000 pessetes, com també les corresponents a l'assistència a actes científics celebrats en territori nacional, es dirigiran, en els terminis que per a cada tipus d'ajuda s'especifica en els annexos, a:  
a) El personal que pertany als centres d'assistència especialitzada dirigirà les seues sol·licituds, en els impressos i models normalitzats, al gerent o director del centre corresponent, facilitats per l?esmentada direcció, la qual formularà proposta de resolució i l?elevarà posteriorment a la Direcció del Servei Valencià de Salut per a la seua resolució, després 4e previ informe de la Comissió de Docència del centre. La proposta d'estimació de les sol·licituds es farà segons el pressupost disponible i se'n determinarà la prioritat de conformitat amb la norma general segona.  
b) El personal que pertany als centres d'atenció primària, de salut comunitària i l'adscrit a les àrees territorials del SVS dirigirà les seues sol·licituds en els impressos i models normalitzats, facilitats en les direccions de les àrees i en les àrees territorials del SVS, al director territorial de la Conselleria de Sanitat i Consum, el qual formularà proposta de resolució després de previ informe d'una comissió, amb seu en la corresponent àrea territorial formada pel director territorial, el cap de l?àrea territorial del SVS, el cap del servei d'atenció primària i promoció de la salut i els coordinadors de les unitats docents de medicina familiar i comunitària i l?elevarà posteriorment a la Direcció del Servei Valencià de Salut per a la seua resolució. La proposta d'estimació de les sol·licituds es farà segons el pressupost disponible i se'n determinarà la prioritat de conformitat amb la norma general segona.  
Cinquena  
Les sol·licituds de cursos d'ampliació d'estudis que superen una ajuda de més de 75.000 pessetes, les corresponents a l'assistència a actes científics celebrats a l?estranger, com també les sol·licituds de bosses de viatge, es dirigiran, en els terminis que per a cada tipus d'ajuda s'especifica en els annexos, al Director del Servei Valencià de Salut (c/ Roger de Llúria, 19, 46059, València).  
Els impresos i models normalitzats que per a cada cas s'exigeix seran proporcionats en les àrees territorials del SVS i en les administracions dels centres de què depenguen els sol·licitants.  
Les sol·licituds a què es refereix la norma general cinquena hauran d'anar acompanyades d'un informe favorable del gerent o director de la institució a què pertanga el sol·licitant en què expressament es certifique el règim jurídic a què pertany, sense els requisits del qual no serà considerada cap sol·licitud.  
Sisena  
Les sol·licituds referides en la norma general cinquena seran examinades per una comissió d'avaluació composta pel Secretari General del SVS, un representant de l?IVESP i aquells professionals amb experiència científica o de gestió designats pel Director del SVS. La Direcció de l?IVESP proposarà el secretari de la comissió.  
Aquests membres elevaran al Director del SVS, per a la seua aprovació, la proposta d'ajudes concedides o denegades com també la quantia del seu import.  
Setena  
Les decisions de la comissió es comunicaran individualment als interessats i detallaran la quantia de l'ajuda.  
Vuitena  
Cada interessat nomes podrà sol·licitar una concessió d'ajuda durant 1992 a l?empara d'aquesta resolució.  
Excepcionalment i despres de previ informe detallat de les direccions corresponents, podrà, sol·licitar-se al Director del SVS una segona sol·licitud, sempre que l'activitat docent revertesca a curt termini sobre l'activitat que ha realitzat l?interessat.  
En tot cas, les concessions tindran caràcter discrecional i estaran supeditades a les disponibilitats pressupostàries.  
Novena  
Les ajudes es concediran als sol·licitants a càrrec dels pressuposts de les direccions territorials ( cap d'àrea del SVS) corresponents, com també de la Gerència d'Alcoi.  
L'aplicació es farà conforme a les normes generals que en cada cas regulen les despeses en el,, dits centres i d'acord amb la normativa vigent.  
Deu  
La percepció d'ajudes que incloguen les despeses desplaçament i allotjament exclourà el dret a la percepció de les indemnitzacions per raó de servei previstes en el Decret 200/1985, de 23 de desembre, del Consell de la Generalitat Valenciana.  
Onze  
En acceptar les ajudes concedides, els sol·licitants es comprometen a trametre a la direcció de cada centre, en el termini establert en els annexos., una memòria sobre l'activitat formativa realitzada.  
Dotze  
El sol·licitant haurà de declarar que no ha percebut quantitats d'entitats públiques o privades destinades a finançar la totalitat de la despesa efectiva invertida en les activitats formatives per a les quals se sol·licita ajuda econòmica a l?empara d'aquesta resolució o quantitats parcials que, sumades a les que se sol·liciten, superen la despesa total invertida.  
València, 6 de juliol de 1992.   
El Director del Servei Valencià de Salut:   
J. Antonio Aznar Lucea.  
ANNEX I  
Bosses de viatge  
Objectiu: facilitar l?estada a centres nacionals o estrangers, distints d'aquell on es presten els serveis, a fi d'adquirir coneixements i experiències que permeten de desenvolupar noves tècniques i procediments d'assistència.  
Normes:  
Primera. Les sol·licituds contindran els següents documents:  
1. Sol·licitud d'ajuda  
2. Currículum  
3. Informe favorable del gerent o director, en què argumente l'aplicabilitat de l?estada.  
4. Certificat o carta d'admissió del director del centre on es pretén efectuar l'estada.  
Segona. Les sol·licituds es presentaran amb una antelació mínima d'un mes a l?estada que es pretén efectuar.  
Tercera. Dins dels dos mesos següents a l'acabament de l?estada, l?interessat trametrà al Director del Servei Valencià de Salut una memòria explicativa de les activitats desenvolupades durant aquella, com també certificació de la direcció o del responsable del centre on s'haja realitzat l?estada.  
ANNEX II  
Ampliació d'estudis  
Objectiu: facilitar la formació dels professionals del Servei Valencià de Salut mitjançant ajuda per a la realització de cursos.  
Normes:  
Primera. Es podran sol·licitar ajudes per a la realització de cursos de formació continuada, d'especialització, obtenció de diploma, etcètera, en matèries relacionades amb el lloc de treball del sol·licitant.  
Segona. Les sol·licituds contindran els següents documents:  
1. Sol·licitud d'ajuda.  
2. Currículum.  
3. Informe favorable del gerent o director en els casos esmentats en la norma general cinquena.  
Tercera. Les sol·licituds es presentaran amb una antelació mínima de dos mesos a l?inici del curs, segons allò expressat en les normes generals 4a i 5a.  
Quarta. Dins dels dos mesos següents a l'acabament del curs, l?interessat trametrà al director de la institució o del Servei Valencià de Salut, segons es faça la sol·licitud tal com s'explica en les normes generals 4a i 5a, una memòria explicativa de les activitats realitzades, a la qual s'acompanyarà l?informe final o certificació dels directius o professors del curs.  
ANNEX III  
Assistència, a actes científics  
Objectiu: potenciar i facilitar l'assistència a congressos, simposis i reunions científiques del personal del Servei Valencià de Salut.  
Normes:  
Primera. Es podran concedir ajudes per a l'assistència a actes científics en què el sol·licitant participe activament (presentació de comunicacions, ponències, conferències, etc.)  
Segona. La quantia de l'ajuda podrà comprendre les despeses d'inscripció, i d'allotjament i desplaçament en classe de turista.  
Tercera. Les sol·licituds inclouran els següents documents:  
1. Sol·licitud d'ajuda.  
2. Currículum.  
3. Informe favorable del gerent o director, en els casos esmentats en la norma general cinquena.  
4. Programa de la reunió a què es desitge assistir.  
5. Resum de la comunicació, ponència o conferència, amb què es participa.  
6. Document acreditatiu de l'acceptació de la comunicació, per part dels organitzadors de la reunió científica.  
7. Pressupost.  
Quarta. Les sol·licituds hauran de presentar-se amb dos mesos d'antelació a la celebració de la reunió científica (llevat del document 6 de la norma tercera, que es trametrà en el moment que se'n dispose, però en qualsevol cas, en el termini de 30 dies abans de la realització de la reunió a què es desitge assistir), segons el que expressen les normes generals 4a i 5a.